Flatdalsteinen

Flatdalsteinen er en runestein fra Flatdal kirke, Seljord kommune i Telemark. Steinen lå på kirkegården, rett utenfor kordøren. Den er første gang beskrevet i presten Hans A. Willes selvbiografi fra 1765. Innskriften ble avtegnet av M.A.Arendt i 1804. Steinen ble overtatt av Foreningen til norske Fortidsminnesmerkers Bevaring, som i 1864 ga den til Universitetets Oldsaksamling. I dag er den magasinert ved Kulturhistorisk Museum.

Innskriften lyder:

ok mote ræistrunarþesar uktbiþrþørsalmakankuþ at hantake uiþsalmakas er þese stein likribir

På norrønt blir det:

Ogmundr reist rùnar þessar, ok biđr þess almàtkan Guđ, at hann taki viđr sàl Gamals, er þessi steinn liggr yfir.

Og på moderne norsk:

«Ogmund ristet disse runer, og ber den allmektige Gud at han vil ta imot Gamals sjel, han som denne stein ligger over.»

 Litteratur 


Kategori:Kulturminner i Seljord
Kategori:Runesteiner i Norge